เผยทิศทางทองคำยังรอจังหวะ
เผย ทิศทางราคาทองคำสัปดาห์นี้&nbsp; มีแนวโน้มปรับตัวลงชั่วคราว เหตุมีหลายปัจจัยลบกดดัน
29 ต.ค. 2565

เผย ทิศทางราคาทองคำสัปดาห์นี้  มีแนวโน้มปรับตัวลงชั่วคราว เหตุมีหลายปัจจัยลบกดดัน
นายณัฐพล คำถาเครือ ผู้ช่วยผู้อำนวยการ บมจ. โกลเบล็ก โฮลดิ้ง แมนเนจเม้นท์ หรือ GBX ประเมินราคาทองในช่วงสัปดาห์นี้ว่า ราคาทองคำมีแนวโน้มปรับตัวลงต่อจากการเปลี่ยนแนวโน้มจากขาขึ้นเป็นขาลงชั่วคราวเพื่อพักตัว แม้ต้นสัปดาห์จะมีการดีดกลับขึ้นมาบ้าง แต่การดีดกลับคาดว่าจะเป็นเพียงชั่วคราวเท่านั้น เพราะยังมีอีกหลายปัจจัยลบคอยกดดัน ประกอบกับยังไม่หลุดพ้นช่วง Low Season ซึ่งราคาทองในช่วงนี้อิงกับการเคลื่อนไหวของ Dollar Index เป็นหลัก 
อย่างไรก็ตาม ราคาทองคำจะไปปรับตัวเพิ่มขึ้นดีอีกครั้งตั้งแต่ต้นเดือน ส.ค. เป็นต้นไป ดังนั้น แนะนำรอซื้อเมื่อราคาปรับลงใกล้ 1,485-1,490 ดอลล์/ออนซ์ โดยตั้งจุดถอยที่ 1,480 ดอลล์/ออนซ์ คาดกรอบการลงทุนที่ 1,485-1,525 ดอลล์/ออนซ์ หรือประมาณ 21,650-22,250 บาท/บาททอง ส่วนโลหะเงินแนะนำรอซื้อเมื่อราคาปรับลงเข้าใกล้ 32.50 ดอลล์/ออนซ์ คาดกรอบการลงทุนที่ 32.50-35.50 ดอลล์/ออนซ์ หรือประมาณ 1,000-1,090 บาท/ออนซ์